Trelis/gawiki huggingface dataset:
Papalómaivíreas daonna. Scaiptear ionfhabhtú an Papalómaivíreas Daonna (HPV) trí theagmháil dhíreach (teagmháil ghnéasach de ghnáth) le duine ionfhabhtaithe. Beidh ionfhabhtú HPV ar timpeall 80% de mhná ina saoil, sna déaga déanacha nó sna luath-ficheadaí de ghnáth. Tagann biseach ar fhormhór na ngalraithe HPV go nádúrtha ach eascraíonn ailse cheirbheacs as cineálacha áirithe HPV ard-riosca. Eascraíonn breis agus 70% de na h-ailsí cheirbheacs as dhá chineál HPV ard-riosca (16 agus 18).
Ailse cheirbheacs. Is ailse urchóideach í ailse cheirbheacs. Is é an víreas sineánómach daonna, nó an papalómaivíris daonna, nó VSD ("HPV" i mBéarla), is cúis leis an ailse, víreas a scaiptear ó dhuine go duine le linn gníomhaíochta gnéis (ní gá gur comhriachtain a bheadh i gceist). Is féidir le fir agus mná araon an víreas a tholgadh. 
Cur síos.
Tá os cionn 100 cineál VSD ann ach níl ach 13 cinn acu aitheanta mar chúis leis an gcineál seo ailse agus bíonn dhá cheann díobh – cineálacha 16 agus 18 – ina gcúis do 70% de na cásanna. Is féidir gur comhartha don ghalar seo é fuiliú na faighne, ach is minic nach mbíonn airíonna ar bith le haithint roimh fhorbairt na hailse tromchúisí.
Nuair nach bhfuil an ailse ach i dtús a forbartha, is féidir dul i muinín máinliachta le hí a leigheas, eisceadh logánta san áireamh. Níos déanaí i bhforbairt na hailse, beidh ceimiteiripe agus radaiteiripe ag teastáil freisin.
Tá vacsaín i gcoinne an víreas sineánómach daonna (VSD) á hofráil chun girseacha óga a chosaint ar an dá chineál is coitianta den víreas is mó is trúig leis an ailse seo, mar atá, VSD-16 agus VSD-18 (Vacsaín HPV). Tá sé incheaptha go mbeidh vacsaín ann a dhíonfaidh an t-othar ar na cineálacha eile den víreas seo ar féidir leo an ailse seo a tharraingt air.
Úsáidtear smearadh Pap, modh oibre a chéadcheap George Nicolas Papanicolaou, leis an ngalar a aithint go luath rud a ligeann do na cnáimhseoirí é a leigheas le hobráid cuíosach simplí.
Eipidéimeolaíocht.
Is féidir le hailse cheirbheacs a bheith iontach tromchúiseach. Tá an ráta is airde d’ailse cheirbheacs in Iarthar na hEorpa, in Éirinn. Is í seo an dara cúis bháis is coitianta ó ailse i measc mná san aoisghrúpa 25 - 39 bliain d'aois. Sa bhliain 2015 in Éirinn
Rachel Maddow. Óstach teilifíse, tráchtaire polaitiúil agus údar Meiriceánach is ea Rachel Anne Maddow ; a rugadh ar 1 Aibreán 1973). Tá clár teilifíse gach oíche aici ar a dtugtar "The Rachel Maddow Show", ar MSNBC. Tá clár cainte raidió faoin ainm céanna aici ar Air America. Is í an chéad duine go hoscailte aerach ina láithreoir teilifíse tráthnóna sna Stáit Aontaithe. Tá dochtúireacht aici ó Ollscoil Oxford. 
Nuair a d'fhiafraigh an "Valley Advocate", nuachtán i gCalifornia, di faoina tuairimí polaitiúla, sin a d'fhreagair sí ná "Is liobrálach mé gan amhras, is é sin le rá go bhfuilim beagnach go hiomlán ar aon tuairim le hardán an Pháirtí Phoblachtaigh i ré Eisenhower." 
Luathshaol agus oideachas.
Rugadh Maddow in Castro Valley, California. Iar-chaptaen in Aerfhórsa SAM agus dlíodóir a hathair agus riarthóir scoile a máthair agus ise óg. Protastúnaigh (ón Ollainn) agus Giúdaigh (ó oirthear na hEorpa) a sinsir ar thaobh a hathair; b'as Talamh an Éisc a máthair agus í de shliocht Sasanach agus Éireannach. Deir Maddow gur teaghlach an-Chaitliceach a muintir agus gur fhás sí aníos i bpobal a bhí an-choimeádach. Lúthchleasaí ab ea Maddow agus í ar an ardscoil.
Poa pratensis. Saghas féir ilbhliantúil is ea Poa pratensis nó cuise mín. Fásann sé 2–3 troigh ar ard agus tagann bláthanna beaga gorma air. Planda féaraigh atá ann. Tá sé dúchasach sna críocha den leathsféar thuaidh ina mbíonn aeráid mheasartha ann.
Fásann an cuise mín go réidh i dtalamh méith atá triomaithe go maith. Úsáidtear é i dtógáil páirceanna agus gairdíní. Tá sé coitianta in áiteanna ina mbíonn an aeráid fionnuar tais cosúil le oirthuaisceart na Stát Aontaithe. Tíopa speicis den ghéineas "Poaceae" atá ann.
Storks. Scannán beochana Meiriceánach is ea Storks, a léiríodh sa bhliain 2016. 
Plota.
Tá Storks bunaithe ar an seanscéal béaloidis faoi na stoirc agus faoin mbealach ar thug siad babaithe nua do thuismitheoirí. 
Aisteoirí.
Tá guthanna na n-aisteoirí seo le cloisteáil; Andy Samberg, Katie Crown, Kelsey Grammer, Jennifer Aniston, agus Ty Burrell.
Yom Kippur. Is é Yom Kippur Lá an Leorghnímh, an lá is naofa é sa bhliain Ghiúdach. Lá fíorshollúnta is ea é. Tugtar Yom Kippur ar an lá seo san Eabhrais, agus sin é an t‑ainm a thugtar dó de ghnáth, fiú i nua-theangacha.
Féilire.
Titeann Lá an Leorghnímh ar an deichiú lá de Thisrí (Meán Fómhair nó Deireadh Fómhair). Sin deich lá tar éis na Bliana Nua. 
Stair.
Níl tagairt ar bith don fhéile seo in aon téacs bíobalta roimh an Deoraíocht (598 RC). Ach b’fhéidir go raibh na comhpháirteanna bunúsacha den fhéile ann roimhe sin.
Roimh thitim Iarúsailéim (70 RC) bhíodh mórchuid de shearmanas Lá an Leorghnímh sa Teampall. Le linn ré an Teampaill. bhíodh deasghnátha áirithe le comhlíonadh agus bhí íobairtí speisialta leagtha amach le hofráil. 
Tar éis gur loisceadh an Teampall, tháinig deireadh leis an gcóras íobairtí agus deasghnáth a bhain leis. Tugadh tábhacht nua do pháirt an phobail, d’admháil a gcoireanna, don aithrí, agus don fhonn maithiúnais a bheith orthu. 
Nósanna.
Tosaíonn ceiliúradh an lae le béile na féile, tráthnóna an 9ú lá de Thisrí. Tar éis an bhéile téann na daoine go dtí an tSionagóg. Anseo tosaíonn na paidreacha le fógra sollúnta ar a dtugtar Kol Nidre, ‘Móideanna Uile.’ Is fógra é seo go bhfuil na móideanna uile a tugadh go meargánta do Dhia i rith na bliana ar neamhní. Is cuid bhunúsach de dheasghnátha Lá an Leorghnímh an fógra seo. Cantar é le fonn anamúil traidisiúnta atá ag na Giúdaigh ó timpeall 900 RC. 
I ndiaidh an Kol Nidre, tagann foirmle chasta d’admháil peacaí. Úsáidtear foirmle den chineál seo ag ceithre shearmanas eile ar Lá an Leorghnímh.
Isabel Allende. Scríbhneoir Sileach is ea Isabel Allende (foghraíocht in IPA: isaˈβel aˈʝende) a rugadh ar 2 Bealtaine 1942. Tá sí aitheanta as a cuid úrscéalta, ina mbíonn gnéithe den réalachas draíochta le feiceáil, úrscéalta mar "La casa de los espíritus", ("teach na dtaisí", 1982) agus "La ciudad de las bestias" ("Cathair na mbrúideanna", 2002). Bíonn díol maith ar a cuid leabhar. "An t-údar Spáinnise ar domhan is mó a léitear" a thugtar uirthi. Sa bhliain 2004, glacadh Allende isteach insan American Academy of Arts and Letters, agus sa bhliain 2010, fuair sí Gradam Náisiúnta na Litríochta sa tSile. Bhronn an tUachtarán Barack Obama Bonn Shaoirse an Uachtaráin uirthi sa bhliain 2014.
Bunaíonn Allende a cuid úrscéalta go minic ar a saol féin agus ar eachtraí stairiúla. Tugann siad ómós do shaol na mban, agus miotais agus réalachas fite fuaite lena chéile. Tá léachtaí tugtha ina lán áiteanna sna Stáit Aontaithe aici. 
Sa bhliain 1993 ghlac sí saoránacht Mheiriceánach. Tá sí pósta ar fhear Meiriceánach, agus táid ina gcónaí i gCalifornia ón mbliain 1989 i leith.
Rugadh Allende mar Isabel Allende Llona in Líoma, Peiriú, mar a raibh a hathair, Tomás Allende, ina dhara-rúnaí in ambasáid na Sile. Ba chol ceathair leis é Salvador Allende, Uachtarán na tSile ó 1970 go 1973.
Flora Wambaugh Patterson. Míceolaí Meiriceánach ab ea Flora Wambaugh Patterson (1847 – 1928). Ise an chéad phaiteolaí plandaí fostaithe ag an Roinn Talmhaíochta sna Stáit Aontaithe.
Rugadh í in Columbus, Ohio, agus rinne sí staidéir ar fhungais agus ar phlandaí i gColáiste Antioch, sa stát chéanna. Fuair sí dhá chéim mháistreachta in Ollscoil Wesleyan Cincinnati. Chuir sí isteach ar spás i gclár iarchéimí in Ollscoil Yale ach diúltaíodh di ar an ábhar gur bean í. Ina áit sin, chuaigh sí go Coláiste Radcliffe, atá ceangailte le Ollscoil Harvard, agus rinne sí staidéar sa Gray Herbarium ag an ollscoil úd. D'fhan sí ansin gur fhostaigh an Roinn Talmhaíochta in Washington, D.C., í sa bhliain 1895.
Bhí Patterson i gceannas ar Bhailiúchán Fungas Náisiúnta na Stát Aontaithe ar feadh 35 bliana nach mór. Faoina stiúradh d'fhás an bailiúchán ó 19,000 go 115,000 eiseamláir. Ar 6 Eanáir 1910 tháinig 2,000 crann silíní mar bhronntanas ó chathair Thóiceo agus bhíothas chun iad a chur in Washington, D.C. ar bhruach an Photomac. Tháinig Patterson amach go raibh lotnaidí agus galar sna crainn agus ar ordú an uachtaráin, dódh iad le leithscéalta do rialtas na Seapáine. Cuireadh crainn nua chuig Washington a fuarthas folláin agus cuireadh iad. Mar gheall ar an bhrú a rinne Patterson agus daoine eile, cuireadh Achta Coraintín Plandaí na Bliana 1912 i bhfeidhm sna Stáit Aontaithe chun lotnaidí agus galair ionracha a choimeád amach ón tír.
I ndiaidh dul ar scor di, chuaigh sí a chónaí lena mhac i gCathair Nua-Eabhrac gur bhfuair sí bás in aois a 80 bliana.
Potomac (abhainn). Is abhainn í an Potomac a shníonn isteach i mBá Cheasapeake, sa réigiún Atlantach-Láir, in oirthear na Stát Aontaithe. 
Tá an abhainn 405 míle (652 km) ar fad agus tá dobhardhroim na Potomac 14,700 míle cearnacha (38,000 ciliméadar cearnacha) d'achar. 
Tá Maryland agus Washington, D.C. ar an mbruach chlé ag dul síos an abhainn, agus tá Virginia Thiar agus Virginia ar an mbruach dheas. Tá Harper's Ferry, Virginia Thiar, ar an abhainn freisin.
Tuairt.
Ar an 13 Eanáir 1982, maraíodh 78 duine i dtimpiste eitleáin, nuair a thit Air Florida Eitilt 90 san abhainn Potomac.
Melania Trump. Iar-Chéadbhean na Stát Aontaithe, bean chéile Donald Trump agus iar-mhainicín is ea Melania Trump (a rugadh mar Melanija Knavs ar an 26 Aibreán 1970 agus atá 186cm ar airde). Is Caitliceach í, an dara Caitliceach riamh mar Chéadbhean na Stát Aontaithe.
Saol.
Rugadh Melanija Knavs in Novo Mesto in oirdheisceart na Slóivéine (cuid den Iúgslaiv san am úd). Díoltóir feithiclí do chomhlacht stáit ab ea a hathair. Bean fuála nó maintín ba ea a mháthair agus tionchar nach beag ar gairm Melania.
D'éirigh sí ina mainicín faisin timpeall 1986 agus d'athraigh sí a ainm agus sloinne go Melania Knauss, ar an nós Gearmánach.
Stáit Aontaithe.
Chuaigh sí ar imirce go dtí na Stáit Aontaithe in 1996 agus chas sí le Trump in 1998.
Rinneadh buan-áitritheoir de chuid na Stát Aontaithe di sa bhliain 2001.
Phós sí Donald Trump in 2005. Rugadh a mac, Barron Trump, ar an 20 Márta 2006.
Rinneadh saoránach Meiriceánach di sa bhliain 2006.
Céadbhean na Stát Aontaithe.
In 2016, rinneadh cluas mhuice d'óráid Melania Trump agus níor fearr ná sin, a taispeántas lena súil greamaithe den uathleideoir.
Culaith éadaigh leis an dearthóir Meiriceánach Ralph Lauren a roghnaigh Melania Trump d’ócáid insealbhaithe a fir chéile mar Uachtarán Mheiriceá in 2017. Agus cé gurbh é ‘America First’ an téama a bhí aige ina óráid insealbhaithe, is lasmuigh de Mheiriceá atá a cuid éadaí aimsithe ag bean an Uachtaráin go minic ó shin i leith. Chaith sí feisteas le Givenchy, Dior agus Karl Lagerfeld ag ócáidí éagsúla ó shin.
In 2017, rinne Melania botún faisean na bliana; thug sí cuairt ar cheantair a bhí buailte go dona ag hairicín tubaisteach ... ar a cuid sála arda.
Agus í ar cuairt ar ionaid choinneála i Texas in 2018, chaith Melania Trump seaicéad a tharraing conspóid agus "I don't care" scríofa air.
The Town. Craoladh an tríú heipeasóid, "The Town", den ochtú sraith is fiche de "The Simpsons" ar an 9 Deireadh Fómhair 2016. Scríobh Dave King an eipeasóid seo. D'fhéach 3.22 milliún duine ar an eipeasóid.
Skyrim. Is cluiche ríomhaire é Na Scrollaí Ársa V: Skyrim. Is cluiche fantaisíochta é "Skyrim," a chruthaigh an comhlacht Bethesda Game Studios . Foilsíodh don Skyrim chéad uair sa bhliain 2011.
Vercingetorix. Ba Rí agus Taoiseach ar an treibh Ghallach darbh ainm "Na hAverni" é Vercingetorix. D'éirigh le Vercingetorix na Gallaigh a aontú i gcoinne na Rómhánach (a bhí faoi cheannas Iúil Caesar.). 
Ghéill sé don Róimh tar éis Cath Alesia, i 52 RC. Coinníodh é mar phríosúnach ar feadh cúig bliana. Sa bhliain 46 RC, mar cheann bhí a cheann sa Triumph.
Séarlas I na Rómáine. B'é Séarlas I na Rómáine rí na Rómáine ó 1839 go 1914. Toghadh mar "Domnitor" é in 1886 i ndiaidh an coup d'état i gcoinne Alastair Seán Cuza. D'fhógair sé an Rómáin mar thír neamhspleách sa bhliain 1877. Ní raibh sé in ann an Rómáinis a labhairt é féin ach bhain sé úsáid as an leagan Rómainise dá ainm. (Carol)
Éadbhard Brús. Ard-Rí na hÉireann idir na blianta 1315 agus 1318 ab ea Éadbhard Brús (Edward Bruce) (1280 - 14 Deireadh Fómhair 1318). Albanach, ba deartháir le Roibeard Brús, rí na hAlban, é. Fuair Éadbhard Brús bás sa bhliain 1318 ag Cath Fhochairde i gContae Lú. 
Comhthéacs.
Eachtra chinniúnach i stair na hÉireann agus i stair na hAlban araon a bhí i gcorónú Eadbhaird ina Ard-Rí Éireann agus ina fheachtas míleata i n-aghaidh thiarnas na nAngla-Normannach in Éirinn. 
Ionradh Brús a thugtar ar an bhfeachtas sin a chuir athrú ar leathnú na nAngla-Normánach in Éirinn agus a threisigh le feachtas an neamhspleáchais in Albain ionas gur tháinig chun cinn le himeacht aimsire an dá náisiún ar a dtugtar Éire agus Albain sa lá atá inniu ann.
Sa bhliain 1315 nó 1316, corónaíodh Éadbhard Brús ina rí ar Éirinn, in aice le Dún Dealgan, b'fhéidir (níl na staraithe cinnte)..
Cogaí.
Timpeall an Charghais, sa bhliain 1314, chuir Éadbhard Brús, deartháir Rí na nAlbanach, tús leis an léigear ar Chaisteal Sruighlea, a bhí faoi cheannas Sir Philip Mowbray. Nuair nárbh fhéidir le Éadbhard bua a chur i gcríoch, shocraigh sé comhaontú le Mowbray - mura thagann aon fhaoiseamh roimh Oíche Fhéile Eoin 1314, bheadh air an caisleán a ghéilleadh d'Éadbhard. 
An bhliain dár gcionn, tháinig Éadbhard Brús go hÉirinn chun fronta Gael eile a chruthú in aghaidh na Sacsanach. Bhí tíorántacht dhofhulaingthe i gceist sa tír. Mar shampla, chuir Éadbhard Brús an séipéal i mBaile Átha Fhirdhia trí thine agus an pobal fós istigh ann. 
I mBealtaine 1316, rinne Éadbhard II Iarla ar Chill Dara de Sheán Mac Gearailt as "dea-sheirbhís" mar cheannaire an airm a chuir i gcoinne ionradh Éadbhaird Brús ar Chill Dara.
Maraíodh Éadbhard Brús ag cath Fhochairde ar 14 Deireadh Fómhair 1318. Bhí an namhad foai stiúir Sir John de Bermingham.
Toradh.
"Cé gur briseadh ar Eadbhard Brús agus gur maraíodh é sa bhliain 1318, is fada a chuaigh an toradh a tháinig ar an ionradh. Tháinig athrú ar leathnú na nAngla-Normannach in Éirinn agus sa dara leath de na meánaoiseanna, tháinig athbheochan ar litríocht na nGael agus cultúr na nGael faoi bhláth. An tráth céanna, ardú meanma a bhí ann do na hAlbanigh an cath a chur ar na Sasanaigh in Allt nam Breac, rud a réitigh an bealach don náisiún neamhspleách."
Glory Days. Is é Glory Days an ceathrú halbam ón popghrúpa Little Mix. Bhí sé scaoilte ar an 18 Samhain, 2016.
Cúlra.
Bhí sé fógartha, ar an 21 Meitheamh 2016 go bhfuil an ghrúpa ag obair ar a gceathrú albam.
Camchuairt.
Thosaigh an camchuairt "The Glory Days Tour" ar an 21 Bealtaine 2017.
Liosta de na iomaitheoirí The X Factor (sraith 1 an RA). Is liosta é seo de na hiomaitheoirí ar an gcéad sraith "The X Factor".
Liosta de na iomaitheoirí The X Factor (sraith 2 an RA). Is liosta é seo de na hiomaitheoirí ar an ndara sraith "The X Factor".
Liosta de na iomaitheoirí The X Factor (sraith 3 an RA). Is liosta é seo de na hiomaitheoirí ar an dtríú sraith "The X Factor".
Liosta de na iomaitheoirí The X Factor (sraith 4 an RA). Is liosta é seo de na hiomaitheoirí ar an gceathrú sraith "The X Factor".
Liosta de na iomaitheoirí The X Factor (sraith 5 an RA). Is liosta é seo de na hiomaitheoirí ar an gcúigiú sraith "The X Factor".
Liosta na n-iomaitheoirí The X Factor (sraith 6 an RA). Is liosta é seo de na hiomaitheoirí ar an séú sraith "The X Factor".
Liosta de na iomaitheoirí The X Factor (sraith 7 an RA). Is liosta é seo de na hiomaitheoirí ar an seachtú sraith "The X Factor".
Liosta de na iomaitheoirí The X Factor (sraith 8 an RA). Is liosta é seo de na hiomaitheoirí ar an ochtú sraith "The X Factor".
Liosta de na iomaitheoirí The X Factor (sraith 9 an RA). Is liosta é seo de na hiomaitheoirí ar an naoú sraith "The X Factor".
Liosta de na hiomaitheoirí The X Factor (sraith 10 an RA). Is liosta é seo de na hiomaitheoirí ar an deichiú sraith "The X Factor".
Liosta de na iomaitheoirí The X Factor (sraith 11 an RA). Is liosta é seo de na hiomaitheoirí ar an t-aonú sraith déag "The X Factor".
Liosta de na iomaitheoirí The X Factor (sraith 12 an RA). Is liosta é seo de na hiomaitheoirí ar an dara sraith déag "The X Factor".
Liosta de na iomaitheoirí The X Factor (sraith 13 an RA). Is liosta é seo de na hiomaitheoirí ar an tríú sraith déag "The X Factor".
Ronnie Bunting. Bhí Ronnie Bunting (1947/1948 - 15 Deireadh Fómhair 1980) ina cheannaire ar an INLA (Arm Saoirse Náisiúnta na hÉireann). Dúnmharaíodh é ar an 15 Deireadh Fómhair 1980, i Downfine Gardens, Béal Feirste. 
Saol Óg.
I Mí na Márta 1969, chaith Ian Paisley seal sa phríosún in éineacht le Major Ronald Bunting, athair Ronnie. Bhí an bheirt sin (Paisley agus athair Ronnie) i ndiaidh frithléirsiú neamhdhlíthiúil a chóiriú mar agóid in aghaidh an mhórshiúil a bhí ag Cumann Cearta Sibhialta Thuaisceart Éireann (NICRA) in Ard Mhacha.
Íorónta go leor, cé gur Protastúnach a bhí ann, chuaigh Ronnie, mac Ronald Bunting nó Ronald Óg le poblachtánachas ina dhiaidh sin, agus é ar dhuine de bhunaitheoirí an INLA.
Creative Commons. Eagraíocht neamhbhrabúis is ea Creative Commons (CC). Tá sé mar aidhm aici an líon saothar chruthaiteach ar an saol a mhéadú chun go gcuirfí leis go dleathach agus go roinnfí é gan bhac. Tá roinnt mhaith ceadúnas scaoilte ag an eagraíocht ar a dtugtar ceadúnais Creative Commons agus atá le fáil saor in aisce don saol. Cuireann na ceadúnais seo ar chumas cruthaitheoirí saothair a chur in iúl cé acu cearta atá á gcoimeád acu agus cé acu cearta atá siad a ghéilleadh ar mhaitheas daoine ar mhaith leo úsáid a bhaint as an saothar, cruthaitheoirí eile ina measc. Tá míniúchán sothuigthe le fáil ar gach aon cheadúnas de chuid Creative Commons agus é scríofa ar aon leathanach amháin in éineacht le híomhánna amhairc. Ní ghlacann ceadúnais Creative Commons áit cóipchirt; tá siad bunaithe air. Glacann ceadúdanais CC áit na hidirbheartaíochta idir úinéir cóipchirt (ceadúnóir) agus ceadúnaí a bhíonn riachtanach faoin gcóras úd "gach ceart ar cosnamh". Ina áit sin bíonn córas "cuid ceart ar cosnamh". Sa chóras seo bíonn ceadúnais chaighdeánaithe i gcásanna athúsáid saothar mura mbíonn cúiteamh á iarraidh ag úinéir an chóipchirt. Is é an toradh air seo ná réim bhainistíochta cóipcheart atá solúbtha le forchostais agus costais ísle. Úsáideann Vicipéid ceann de na ceadúnais seo.
Chuir Lawrence Lessig Creative Commons ar siúl ar 15 Eanáir 2001, in éineacht le Hal Abelson agus Eric Eldred agus le cuidiú ón Center for the Public Domain. Is é Ryan Merkley príomhoifigeach feidhmiúcháin an CC. Faoin mbliain 2015, bhí 100 eagraíocht comhcheangailte le Creative Commons in 75 tír. Tá beirt ar bhord chomhairleach Creative Commons a bhfuil nó a raibh baint acu le Wikipedia, mar atá, Sue Gardner agus Jimmy Wales.
Cucurbitaceae. Fine plandaí déchotailéadónacha san ord "Cucurbitales" is ea na Cucurbitaceae. "Fine na ngurd" a thugtar uirthi freisin. Tá timpeall ar 965 speiceas i 95 géineas díobh ann, agus táid le fáil sa chuid is mó de threochreasanna agus de fho-threochreasanna an domhain. Aige seo cuid de na géinis is tábhachtaí:
Ruby Walsh. Is marcach capall é Ruby Walsh. Bhuaigh Walsh an "Grand National" i seacht dtír éagsúla, in Éirinn, in Albain, sa Bhreatain Bheag, i Sasana, san Astráil, i Stáit Aontaithe Mheiriceá agus sa tSeapáin. 
Rugadh Ruby ar 14ú Bealtaine 1979 i gCill Dara. 
An chéad buaiteoir a bhí aige ná "Siren Song" in Gowran Park.
Jenny Lind. Amhránaí ceoldráma Sualannach ab ea Johanna Maria Lind nó Jenny Lind mar ab fhearr aithne uirthi (6 Deireadh Fómhair 1820 – 2 Samhain 1887). An Filiméala Sualannach (Sualainnis: "Den Svenska Näktergalen") an leasainm a tugadh uirthi. Ba shoprán í a raibh ráchairt mhór uirthi i dtuaisceart na hEorpa sna 1840idí agus a raibh dlúthbhaint aici le Mendelsson. D'éirigh go seoigh lena turas sna Stáit Aontaithe sa bhliain 1850. Bhí sí ina ball de Acadamh Ríoga Cheoil na Sualainne ó 1840 i leith.
Beathaisnéis.
Rugadh Lind i Stockholm. Múinteoir scoile ab ea a máthair agus rith sí a scoil féin a d'fhreastail ar chailíní. Chan Jenny ar an stáitse den chéad uair agus í 10 bliana d'aois. An chéad ról mór a bhí aici ná Agathe in "Der Freischütz" de chuid Weber sa bhliain 1838 ag Opera Roga na Sualainne. Theip ar a guth tar éis tamaill, ach rinne sí staidéar le Manuel García i bPáras (1841–1843) agus d'éirigh leis an bheirt acu a guth agus a gairm a tharrtháil. 
Cheap P. T. Barnum di turas Mheiriceá a thabhairt agus chuaigh sé a chaint le Jenny Lind sa bhliain 1849. Ghlac sí leis an bplean mar bheadh na suimeanna airgid i gceist chomh mór gurbh fhéidir léi a tionscadail charthanacha ina tír dhúchasach a chur chun cinn, go mór mhór scoileanna saor in aisce. Chaith sí dhá bhliain i Meiriceá. Phós sí Otto Goldschmidt sa bhliain 1852 agus chuaigh siad ar ais go dtí an Eoraip sa bhliain chéanna. Bhí triúr páistí acu.
Chuir sí fúithi i Sasana sa bhliain 1855. Fuair sí bás in Malvern, Worcestershire sa bhliain 1887.
Heaven (albam Rebecca Ferguson). Is é Heaven an chéad albam ó Rebecca Ferguson. Scaoileadh é ar an 5 Nollaig, 2011.
Traicliosta.
Is iad seo na hamhráin:
Freedom (albam Rebecca Ferguson). Is é Freedom an dara halbam ó Rebecca Ferguson. Scaoileadh é ar an 2 Nollaig, 2013.
Traicliosta.
Is iad seo na hamhráin:
Lady Sings the Blues. Is é Lady Sings the Blues an tríú halbam ó Rebecca Ferguson. Scaoileadh é ar an 6 Márta 2015.
Traicliosta.
Is iad seo na hamhráin:
Superwoman (albam Rebecca Ferguson). Is é Superwoman an ceathrú halbam ó Rebecca Ferguson. Scaoileadh é ar an 14 Deireadh Fómhair 2016.
Traicliosta.
Is iad seo na hamhráin:
Ryan Lawrie. Is amhránaí Albanach é Ryan Lawrie (rugadh í ar an 28 Bealtaine 1996). Tháinig sé sa séú háit ar an tríú sraith déag "The X Factor".
Air Canada. Is é Air Canada aerlíne náisiúnta Ceanada. Foirmíodh an aerlíne sa bhliain 1937 faoin ainm "Trans-Canada Air Lines". Inniu tá Air Canada ar cheann de na haerlínte is mó ar domhan.
Air France. Is é Air France aerlíne náisiúnta na Fhraince. Foirmíodh an aerlíne sa bhliain 1933. Inniu tá Air France ar cheann de na haerlínte is mó ar domhan.
Aliona Vilani. Is damhsóir Rúiseach-Chasacach í Aliona Valeriya Kavanagh (née Vilani, a rugadh ar an 1 Bealtaine 1984). Ba dhuine de na damhsóirí ar "Strictly Come Dancing" í.
Kylie Jones. Is damhsóir Briotanach í Kylie Jones McAlister. Ba dhamhsóir ar "Strictly Come Dancing" í. Is múinteoir damhsaíochta í in Surrey.
Matt Edmondson. Is láithreoir teilifíse agus raidió Sasanach é Matt Edmondson a rugadh ar 27 Nollaig 1985 in Portsmouth. D'oibrigh sé le BBC Radio 1 agus ITV2. Is láithreoir reatha "The Xtra Factor" é.
Redonda. Oileán neamháitrithe in Antigua agus Barbúda, náisiún sna hIndiacha Thiar in Oileáin na Fothana is ea Redonda. Tá Redonda 1.6km (1 míle) ar fad, 0.5km (.03 míle) leathan, agus 296 méadar (971 troigh) ag an bpointe is airde. Tá an t-oileán suite 56.2km (34.9 míle) siar ó dheas ón oileán Antigua, ach is é Montserrat an t-oileán is cóngaraí dó. Iarsma de sheanbholcán marbh atá ann.
Bhaist Críostóir Colambas Santa María de la Redonda ar an oileán, ach de bharr é a bheith chomh lom sceirdiúil agus atá sé, níor bhac éinne seachas na foghlaithe mara le Redonda go ndearna na Briotanaigh cuid de Antigua, coilíneacht dá gcuid ag an am, é sa bhliain 1872 ar eagla go nglacfadh na Stáit Aontaithe é agus go mbeadh fosfáití an oileáin ina seilbhse siad seo. D'éirigh na Briotanaigh as baint na bhfosfáití faoi dheireadh an Chéad Chogadh Domhanda, áfach. Tá iarsmaí den mhianadóireacht sin le feiceáil fós ar an oileán, ach is iad na sluaite éin mhara, turasóirí lae agus dornán eolaithe a bhaineann úsáid as Redonda inniu. Eisítear stampaí feiceálacha in ainm Redonda gan mórán úsáide a bheith á mbaint astu cé's moite iad a dhíol le bailitheoirí stampaí.